הפסקת ‎ אש? ‎ הרי ‎ צבא ‎ הכיבוש ‎ נשאר‎ 

אלפים ‎ הפגינו ‎ ביפו ‎ ובערערה ‎ נגד ‎ פשעי ‎ המלחמה ‎ ולמען ‎ שלום ‎ צודק.‎ 


בלילה ‎ שבין ‎ ה-17 ‎ ל-18 ‎ בינואר ‎ נכנסה ‎ לתוקפה ‎ הפסקת‎ 
האש, ‎ עליה ‎ החליטה ‎ ממשלת ‎ אולמרט-ברק-לבני. ‎ במקביל,‎ 
ניכרת ‎ באזור ‎ התרוצצות ‎ של ‎ מנהיגים ‎ אירופים, ‎ בניסיון‎ 
לדחוף ‎ להסכמות ‎ בין ‎ ישראל ‎ לחמאס ‎ בתיווכה ‎ של ‎ מצרים. ‎ אך‎ 
האם ‎ המלחמה ‎ אכן ‎ הסתיימה?‎ 

ההכרזה ‎ הישראלית ‎ בדבר ‎ הפסקת ‎ אש ‎ לוותה ‎ בהבהרה, ‎ כי‎ 
הצבא ‎ הישראלי, ‎ שזרע ‎ הרס, ‎ שקטל ‎ 1,200  פלסטינים, ‎ שביתר‎ 
את ‎ הרצועה, ‎ שהשתלט ‎ על ‎ שכונות ‎ שלמות ‎ בפאתי ‎ עזה‎ 
וגירש ‎ את ‎ יושביהן, ‎ שמטוסיו ‎ חגים ‎ ללא ‎ הרף ‎ בשמי ‎ הרצועה‎ 
-  נשאר ‎ בעמדותיו ‎ עד ‎ להודעה ‎ חדשה. ‎ משמעות ‎ החלטת‎ 
הממשלה ‎ היא, ‎ איפוא, ‎ כי ‎ הכיבוש ‎ הצבאי ‎ של ‎ עזה ‎ יימשך‎ 
ללא ‎ הגבלת ‎ זמן. ‎ זה ‎ מתכון ‎ בטוח ‎ להתלקחות ‎ מחודשת ‎ של‎ 
האש, ‎ לניצול ‎ ירי ‎ כלשהו ‎ מהרצועה ‎ לעבר ‎ ישראל, ‎ כדי ‎ לחדש‎ 
את ‎ ההפצצות ‎ ולהרחיב ‎ את ‎ הכיבוש ‎ הצבאי ‎ של ‎ הרצועה.‎ 

במקביל, ‎ אין ‎ שום ‎ התחייבות ‎ ישראלית ‎ לפתוח ‎ את‎ 
המעברים ‎ לרצועה, ‎ לאפשר ‎ תנועה ‎ חופשית ‎ של ‎ סחורות,‎ 
לרבות ‎ ציוד ‎ וחומרים ‎ הנחוצים ‎ לשיקום ‎ ההריסות ‎ הנוראות,‎ 
שזרעו ‎ ההפצצות ‎ המסיביות ‎ במשך ‎ שלושת ‎ שבועות‎ 
המלחמה ‎ הפעילה. ‎ המשך ‎ החנק ‎ הכלכלי, ‎ הרעב ‎ והפליטות‎ 
נוסף ‎ לסבל ‎ הנורא ‎ לאוכלוסייה ‎ (ר׳ ‎ כתבה ‎ בעמוד ‎ 2), ‎ הוא ‎ גם‎ 
מכשול ‎ בפני ‎ השגת ‎ הסכמות ‎ בדבר ‎ הפסקת ‎ אש ‎ מחודשת‎ 
(תהדיה) ‎ בין ‎ ממשלת ‎ אולמרט ‎ לבין ‎ החמאם.‎ 

"חייבים ‎ לנצל ‎ את ‎ החורבן ‎ שנזרע ‎ בעזה ‎ לפתיחה ‎ נמרצת,‎ 
בחסות ‎ בינלאומית, ‎ של ‎ מו״מ ‎ לשלום ‎ כולל״ ‎ -  כתב ‎ זאב‎ 
שטרנהל ‎ (״הארץ״, ‎ 18.1). ‎ פתיחה ‎ נמרצת ‎ של ‎ מו״מ ‎ לשלום‎ 
כולל ‎ ללא ‎ כיבושים ‎ -  הייתה ‎ ונותרה ‎ מטרה ‎ חיונית. ‎ אך‎ 
האומנם ‎ ניתן ‎ וראוי ‎ לנצל ‎ את ‎ החורבן ‎ בעזה ‎ להשגתה ‎ ? 

ממשלת ‎ אולמרט-ברק-לבני ‎ ניהלה ‎ מלחמה ‎ הרסנית ‎ בעזה,‎ 
כדי ‎ לחסום ‎ את ‎ הדרך ‎ בפני ‎ מו״מ ‎ מדיני, ‎ כדי ‎ להסיט ‎ את‎ 
תשומת ‎ הלב ‎ הבינלאומית ‎ מהרחבת ‎ ההתנחלויות ‎ בגדה‎ 
ומסיפוחה ‎ בפועל ‎ לישראל, ‎ כדי ‎ להתחמק ‎ ממתן ‎ תשובות ‎ של‎ 
ממש ‎ לדרישות ‎ המדיניות ‎ של ‎ הרשות ‎ הפלסטינית ‎ בראשות‎ 
אבו-מאזן. ‎ לכן, ‎ החורבן ‎ של ‎ רצועת ‎ עזה ‎ אינו ‎ מקדם ‎ מכירות‎ 
לשלום‎ ;  החורבן ‎ הוא ‎ אות ‎ קין ‎ על ‎ מצחה ‎ של ‎ ישראל ‎ וסיבה‎ 
להוקעה ‎ חד-משמעית ‎ של ‎ הטרור ‎ הממלכתי ‎ הישראלי.‎ 


כדי ‎ להגיע ‎ להסדר ‎ מדיני ‎ כולל ‎ ויציב, ‎ הממשלה ‎ בישראל‎ 
צריכה ‎ להפנות ‎ עורף ‎ למדיניות ‎ הכוח ‎ והתכתיב, ‎ לחדול‎ 
מפשעי ‎ מלחמה, ‎ לפנות ‎ את ‎ כל ‎ ההתנחלויות, ‎ ולהסכים‎ 
לכינונה ‎ של ‎ מדינה ‎ פלסטינית ‎ עצמאית, ‎ שבירתה ‎ ירושלים‎ 
המזרחית, ‎ בצד ‎ ישראל.‎ 

הפגנות ‎ אלפים ‎ ביפו ‎ ובערערה‎ 

בסוף ‎ השבוע ‎ שעבר ‎ נערכו ‎ הפגנות ‎ המוניות ‎ נגד ‎ המלחמה‎ 
בעזה. ‎ ביפו ‎ צעדו ‎ ב-17.1 ‎ כשלושת ‎ אלפים ‎ יהודים ‎ וערבים‎ 
בהפגנה ‎ לוחמת, ‎ שהחלה ‎ ליד ‎ גן ‎ צ׳רלס ‎ קלור ‎ ונסתיימה ‎ בגן‎ 
השניים ‎ ברחוב ‎ יפת. ‎ הורים ‎ וילדים ‎ על ‎ שכמם, ‎ צעירות‎ 
וצעירים ‎ רבים ‎ נושאי ‎ כרזות ‎ של ‎ חד״ש ‎ ודגלים ‎ אדומים ‎ - 
איפיינו ‎ את ‎ ההפגנה. ‎ קריאות ‎ רמות ‎ נגד ‎ "הקונסנזוס ‎ הלאומי",‎ 
שתמך ‎ במלחמה, ‎ ולהגנת ‎ הילדים ‎ בעזה ‎ ובשדרות, ‎ הרוצים‎ 
לחיות ‎ -  הדהדו ‎ לאורך ‎ המסלול. ‎ ההפגנה ‎ ביפו ‎ נסתיימה‎ 
בשתי ‎ דקות ‎ דומיה ‎ לזכרם ‎ של ‎ כל ‎ קורבנות ‎ המלחמה ‎ בעזה.‎ 

בערערה ‎ שבמשולש ‎ נערכה ‎ ב-16.1 ‎ הפגנת ‎ אלפים‎ 
לקריאתה ‎ של ‎ ועדת ‎ המעקב ‎ העליונה ‎ של ‎ הציבור ‎ הערבי.‎ 

קול ‎ לחד״ש ‎ הוא ‎ קול ‎ בטוח‎ 
לשלום ‎ ולשוויון,‎ 
לדמוקרטיה,‎ 
ולהגנת‎ 
העובדים,‎ 
הנשים‎ 
והסביבה‎ 


פשעי ‎ כיבו‎ ש/‎ 2 


"הילדים ‎ רעבים, ‎ והם ‎ רזים ‎ מאוד"‎ 


מלחמת ‎ עזה, ‎ המתנהלת ‎ בפועל ‎ נגד ‎ אוכלוסייה ‎ אזרחית, ‎ גבתה ‎ כבר ‎ את ‎ חייהם ‎ של ‎ 1,200 
פלסטינים, ‎ וביניהם ‎ כ־300 ‎ ילדים ‎ וכמאה ‎ נשים. ‎ ההפצצות ‎ של ‎ מוסדות ‎ אונר״א ‎ הן ‎ אחד ‎ הפשעים‎ 
שבוצעו. ‎ להלן ‎ סיפור ‎ סבלם ‎ הנורא ‎ של ‎ תושבי ‎ שכונה ‎ אחת ‎ במזרח ‎ עזה, ‎ שהפכו ‎ שוב ‎ פליטים.‎ 


עבד ‎ אל־מועט■ ‎ עבד ‎ רבו ‎ (55), ‎ נשוי ‎ ואב ‎ לתשעה,‎ 
תושב ‎ עזה. ‎ להלן ‎ עדותו, ‎ כפי ‎ שנמסרה ‎ לאיש ‎ בצלם ‎ איאד‎ 
חדאד ‎ בטלפון ‎ ב-11.1‎ : 

״ביום ‎ ראשון, ‎ 4.1, ‎ בשעה ‎ 13:30, ‎ הצבא ‎ הישראלי ‎ הגיע‎ 
לאזור ‎ שלנו. ‎ חיילים ‎ הכריחו ‎ אותנו ‎ לצאת ‎ מהבתים. ‎ היו‎ 
ברחוב ‎ בערך ‎ אלף ‎ אנשים ‎ מהשכונה. ‎ רק ‎ למעט ‎ משפחות,‎ 
שהיו ‎ בהם ‎ חולים, ‎ החיילים ‎ הרשו ‎ להישאר ‎ בבתים. ‎ הם‎ 
העמידו ‎ אותנו ‎ בשורה. ‎ פחדנו ‎ מאוד. ‎ הילדים ‎ בכו. ‎ בשמיים‎ 
היו ‎ מטוסים ‎ שהפציצו ‎ מקומות ‎ קרובים.‎ 

"החיילים ‎ מיינו ‎ אותנו ‎ לשתי ‎ קבוצות, ‎ ילדים ‎ קטנים‎ 
ומבוגרים ‎ בני ‎ ארבעים ‎ ומעלה ‎ בצד ‎ אחד, ‎ וצעירים ‎ בצד ‎ השני.‎ 
מתוך ‎ הקבוצה ‎ של ‎ הצעירים, ‎ החיילים ‎ בחרו ‎ בערך ‎ ארבעים‎ 
אנשים, ‎ וביניהם ‎ שני ‎ הבנים ‎ שלי, ‎ ראמי, ‎ בן ‎ 21, ‎ וסאעד, ‎ בן ‎ 18,‎ 
וגם ‎ שבעה ‎ אחיינים ‎ שלי. ‎ החיילים ‎ אמרו ‎ לכל ‎ הבחורים ‎ שהם‎ 
בחרו ‎ להתפשט ‎ ובדקו ‎ אותם.‎ 

"אחרי ‎ שעתיים ‎ בערך, ‎ החיילים ‎ אמרו ‎ לנו ‎ ללכת ‎ והובילו‎ 
אותנו ‎ לכיוון ‎ מחנה ‎ ג׳באליה. ‎ הקבוצה ‎ של ‎ ארבעים ‎ הבחורים,‎ 
שהחיילים ‎ בחרו, ‎ נשארה ‎ מאחור. ‎ בזמן ‎ שהלכנו, ‎ החיילים‎ 
אמרו ‎ לנו ‎ לא ‎ להסתכל ‎ לצדדים ‎ ואיימו ‎ עלינו ‎ בנשק. ‎ הם ‎ אמרו,‎ 
שהם ‎ יירו ‎ במי ‎ שיסתכל ‎ אחורה. ‎ עשינו ‎ את ‎ מה ‎ שהם ‎ אמרו.‎ 

"עזבתי ‎ את ‎ הבית ‎ שלי ‎ ואת ‎ שני ‎ הבנים ‎ שלי ‎ מאחור. ‎ לא‎ 
לקחתי ‎ איתי ‎ שום ‎ דבר. ‎ אפילו ‎ נשים ‎ עם ‎ תינוקות ‎ לא ‎ לקחו‎ 
איתן ‎ אוכל ‎ או ‎ בגדים. ‎ היו ‎ בינינו ‎ חולים, ‎ ילדים ‎ קטנים ‎ ונכים.‎ 
עזרנו ‎ אחד ‎ לשני ‎ בדרך. ‎ הדרך ‎ הייתה ‎ ארוכה, ‎ שלושה‎ 
קילומטרים. ‎ כשהלכנו, ‎ ראינו ‎ בדרך ‎ את ‎ ההרס ‎ שהצבא‎ 
הישראלי ‎ עשה. ‎ בסוף ‎ הובילו ‎ את ‎ כולם ‎ לבתי-ספר ‎ בג׳באליה.‎ 
מי ‎ שהיו ‎ לו ‎ קרובי ‎ משפחה ‎ באזור, ‎ הלך ‎ אליהם. ‎ אני ‎ הלכתי‎ 
יחד ‎ עם ‎ בני ‎ משפחה ‎ לבית ‎ של ‎ בן ‎ דוד ‎ שלי. ‎ הוא ‎ גר ‎ בבית ‎ דו-‎ 
קומתי, ‎ ובכל ‎ קומה ‎ יש ‎ שלושה ‎ חדרים ‎ ושירותים. ‎ בדרך ‎ כלל‎ 
גרים ‎ בבית ‎ הזה ‎ שנים ‎ עשר ‎ אנשים. ‎ יחד ‎ איתנו, ‎ היו ‎ בבית ‎ שלו‎ 
כבר ‎ בערך ‎ מאה ‎ אנשים, ‎ שגורשו ‎ מבתיהם. ‎ שני ‎ בני, ‎ שנשארו‎ 
עם ‎ החיילים, ‎ שוחררו ‎ למחרת ‎ ובאו ‎ לבית ‎ שבו ‎ אני ‎ נמצא. ‎ הם‎ 
סיפרו ‎ לי, ‎ שחיילים ‎ אילצו ‎ אותם ‎ באיומי ‎ נשק ‎ לפתוח ‎ דלתות‎ 
ולהיכנס, ‎ כדי ‎ לחפש ‎ אנשי ‎ חמאס.‎ 

"שלוש ‎ משפחות ‎ של ‎ קרובי ‎ משפחה ‎ שלי ‎ נשארו ‎ בבית,‎ 
בעזבת ‎ עבד ‎ רבו. ‎ אחי, ‎ מוחמד ‎ עבדאללה ‎ עבד ‎ רבו, ‎ בן ‎ 65,‎ 
אשתו, ‎ כלתו ‎ ושבעת ‎ הילדים ‎ שלה; ‎ בן ‎ הדוד ‎ שלי, ‎ מוחמד‎ 
מוסטפא ‎ עבד ‎ רבו, ‎ בן ‎ 60, ‎ והמשפחה ‎ שלו, ‎ 11  אנשים; ‎ וגם‎ 
אחי, ‎ זכי, ‎ בן ‎ 54, ‎ ושלושת ‎ הילדים ‎ שלו, ‎ שאחד ‎ מהם ‎ נכה.‎ 
המשפחות ‎ האלה ‎ נשארו ‎ בבית, ‎ כי ‎ יש ‎ בהן ‎ חולים, ‎ נכים ‎ או‎ 
ילדים ‎ קטנים, ‎ שלא ‎ יכלו ‎ ללכת ‎ ברגל. ‎ אנחנו ‎ עוד ‎ לא ‎ יודעים,‎ 
מה ‎ קרה ‎ לכל ‎ מי ‎ שנשארו. ‎ האחיינית ‎ שלי, ‎ ווג׳דאן ‎ מוחמד‎ 
מוסטפה ‎ עבד ‎ רבו ‎ (28), ‎ אמרה ‎ לנו ‎ שהיא ‎ הצליחה ‎ לצאת‎ 
מהבית ‎ רק ‎ שלשום ‎ (9.1). ‎ היא ‎ סיפרה, ‎ שהרימה ‎ דגל ‎ לבן‎ 
ויצאה ‎ לרחוב, ‎ מול ‎ הצבא. ‎ יש ‎ שם ‎ המון ‎ צלפים ‎ של ‎ הצבא,‎ 
והם ‎ יורים ‎ בכל ‎ מה ‎ שזז. ‎ היא ‎ ביקשה ‎ מהם ‎ לתת ‎ לה ‎ לצאת, ‎ כי‎ 
אין ‎ לה ‎ חלב ‎ לתינוקת ‎ שלה. ‎ אחד ‎ החיילים ‎ ריחם ‎ עליה ‎ ונתן‎ 


לה ‎ ללכת ‎ עם ‎ התינוקת ‎ שלה, ‎ והיא ‎ הצטרפה ‎ אלינו. ‎ היא ‎ אמרה‎ 
לנו ‎ שהצבא ‎ הפציץ ‎ ושרף ‎ בתים.‎ 

"כל ‎ יום ‎ הצטרפו ‎ אלינו ‎ עוד ‎ אנשים, ‎ מאלה ‎ שנשארו ‎ בעזבת‎ 
עבד ‎ רבו, ‎ אחרי ‎ שעזבנו. ‎ הם ‎ אמרו ‎ לנו, ‎ שהצבא ‎ מגרש ‎ את ‎ כל‎ 
התושבים ‎ בשכונות ‎ של ‎ עזבת ‎ עבד ‎ רבו. ‎ עד ‎ היום‎ (11.1) ‎ עדיין‎ 
מגיעים ‎ אלינו ‎ קרובי ‎ משפחה ‎ מגורשים ‎ מהשכונות ‎ האלה. ‎ פה‎ 
בבית ‎ לא ‎ היה ‎ מקום ‎ לכולם, ‎ ואנשים ‎ מחפשים ‎ קרובי ‎ משפחה‎ 
אחרים ‎ בתי ‎ ספר. ‎ כולם ‎ חיים ‎ כמו ‎ בקופסת ‎ סרדינים.‎ 

״בין ‎ האנשים ‎ שהגיעו ‎ אתמול ‎ (10.1), ‎ היה ‎ אכרם ‎ עאייש‎ 
עבד ‎ רבו, ‎ בן ‎ 40. ‎ הוא ‎ אמר ‎ לנו, ‎ שהצבא ‎ שיחרר ‎ בהדרגה ‎ את‎ 
רוב ‎ האנשים. ‎ הוא ‎ אמר ‎ לנו ‎ שהוא ‎ היה ‎ בין ‎ האנשים ‎ האחרונים‎ 
שהחיילים ‎ הכריחו ‎ להישאר, ‎ יחד ‎ עם ‎ עוד ‎ שלושה ‎ בחורים‎ 
צעירים, ‎ חאמד ‎ פרג׳ ‎ עבד ‎ רבו, ‎ בן ‎ 28, ‎ ראמי ‎ מסבאח ‎ עבד ‎ רבו,‎ 
בן ‎ 28, ‎ וראג׳י ‎ מסבאח ‎ עבד ‎ רבו, ‎ בן ‎ 23. ‎ הם ‎ עוד ‎ נשארו‎ 
כשהוא ‎ שוחרר. ‎ הוא ‎ סיפר ‎ גם, ‎ כי ‎ מאז ‎ שהצבא ‎ הגיע, ‎ הידיים‎ 
שלהם ‎ היו ‎ כבולות ‎ באזיקים ‎ ולא ‎ נתנו ‎ להם ‎ אוכל ‎ או ‎ שתייה.‎ 
היו ‎ הפצצות ‎ וחילופי ‎ אש ‎ ממש ‎ לידם, ‎ והיה ‎ מאוד ‎ מסוכן.‎ 

"עכשיו ‎ אנחנו ‎ מאה ‎ אנשים ‎ בבית ‎ שקודם ‎ גרו ‎ בו ‎ שנים ‎ עשר‎ 
אנשים. ‎ החיים ‎ קשים, ‎ המצב ‎ כאן ‎ איום ‎ ונורא. ‎ אנחנו ‎ חיים ‎ כמו‎ 
במחנה ‎ צבאי. ‎ הגברים ‎ והנשים ‎ נמצאים ‎ בנפרד, ‎ כי ‎ אנחנו‎ 
דתיים. ‎ יש ‎ כאן ‎ בערך ‎ שישים ‎ גברים ‎ וארבעים ‎ נשים. ‎ הגברים‎ 
והנשים ‎ כמעט ‎ ולא ‎ רואים ‎ אחד ‎ את ‎ השני. ‎ ילדים ‎ קטנים‎ 
מעבירים ‎ הודעות ‎ בין ‎ נשים ‎ לגברים. ‎ הגברים ‎ ישנים ‎ במחסן,‎ 
בחדר ‎ המדרגות, ‎ בסלון ‎ ובכל ‎ מקום. ‎ אין ‎ מספיק ‎ שמיכות‎ 
לכולם. ‎ כל ‎ ארבעה ‎ או ‎ חמישה ‎ אנשים ‎ מתחלקים ‎ בשמיכה. ‎ מי‎ 
שאין ‎ לו ‎ שמיכות ‎ מתכסה ‎ בספוג ‎ או ‎ בכל ‎ דבר ‎ אחר. ‎ הרבה‎ 
אנשים ‎ לא ‎ מצליחים ‎ לישון. ‎ אנחנו ‎ בקושי ‎ מנמנמים ‎ בגלל‎ 
ההפצצות ‎ והמטוסים ‎ בשמיים.‎ 

"אין ‎ לנו ‎ מה ‎ לאכול. ‎ בקושי ‎ יש ‎ קמח. ‎ כל ‎ גבר ‎ מקבל ‎ בבוקר‎ 
מנה ‎ אחת ‎ של ‎ לחם ‎ או ‎ תפוחי ‎ אדמה, ‎ וצריך ‎ להסתדר ‎ עם ‎ זה‎ 
כל ‎ היום. ‎ ילדים ‎ קטנים ‎ ונשים ‎ בהריון ‎ מקבלים ‎ יותר ‎ אוכל. ‎ אין‎ 
חלב ‎ לתינוקות ‎ ואין ‎ תרופות ‎ לחולים. ‎ כדי ‎ לבשל, ‎ אנחנו‎ 
מבעירים ‎ עצים, ‎ או ‎ בדים ‎ וניילונים. ‎ אי ‎ אפשר ‎ לצאת ‎ מהבית,‎ 
כי ‎ מסוכן ‎ מאוד. ‎ ההפצצות ‎ נמשכות ‎ כל ‎ הזמן. ‎ שמעתי ‎ שהצבא‎ 
אומר, ‎ שהוא ‎ מפסיק ‎ אותן ‎ למשך ‎ שלוש ‎ שעות ‎ בכל ‎ יום, ‎ אבל‎ 
אנחנו ‎ לא ‎ הרגשנו ‎ את ‎ זה. ‎ ממילא ‎ גם ‎ בשוק ‎ אין ‎ אוכל. ‎ אומרים‎ 
שמגיע ‎ לעזה ‎ סיוע ‎ -  אוכל ‎ וציוד. ‎ אלינו ‎ לא ‎ הגיע ‎ כלום. ‎ אפילו‎ 
מים ‎ בקושי ‎ יש ‎ לנו. ‎ מאז ‎ שהתחילה ‎ הפלישה ‎ הקרקעית, ‎ לא‎ 
התרחצתי, ‎ אפילו ‎ לא ‎ שטפתי ‎ את ‎ הפנים ‎ בשביל ‎ התפילה.‎ 
הצבא ‎ הפציץ ‎ את ‎ מיכלי ‎ המים ‎ ואנחנו ‎ בקושי ‎ מצליחים‎ 
להשיג ‎ בקבוקי ‎ מים. ‎ התקשרתי ‎ לסוכנות ‎ הסעד, ‎ לצלב ‎ האדום‎ 
הבינלאומי ‎ ולסהר ‎ האדום. ‎ ביקשתי ‎ מהם ‎ שיביאו ‎ לנו ‎ אוכל‎ 
ומצעים, ‎ אבל ‎ לא ‎ קיבלנו ‎ כלום. ‎ המצב ‎ מידרדר. ‎ עוד ‎ מעט‎ 
יגמר ‎ לנו ‎ כל ‎ האוכל. ‎ המים ‎ שנשארו ‎ לנו ‎ לא ‎ יספיקו ‎ ליותר‎ 
מיומיים‎ -שלושה. ‎ אם ‎ המצב ‎ הזה ‎ יימשך, ‎ ילדים ‎ קטנים‎ 
עלולים ‎ למות ‎ מהתייבשות ‎ בגלל ‎ מחסור ‎ במים ‎ ובחלב. ‎ הם ‎ כל‎ 
הזמן ‎ רעבים, ‎ והם ‎ כבר ‎ רזים ‎ מאוד".‎ 


מלחמת ‎ עז ‎ ה/3‎ 


המלחמה ‎ על ‎ השליטה ‎ בגז ‎ שלחופי ‎ עזה‎ 

לא ‎ אחת ‎ צוין ‎ האינטרס ‎ של ‎ המונופולים ‎ האמריקאיים ‎ בהשתלטות ‎ על ‎ מאגרי‎ 
הנפט ‎ והגז ‎ כסיבה ‎ מרכזית ‎ לכיבוש ‎ עירק ‎ בידי ‎ ארה״ב. ‎ ומה ‎ אצלנו?‎ 


מאת ‎ תמר ‎ גוזינסקי‎ 

בשבוע ‎ שעבר ‎ דיווחו ‎ חברות ‎ בבעלות ‎ יצחק ‎ תשובה, ‎ קובי‎ 
מימן ‎ ודודי ‎ ויסמן ‎ על ‎ "סימנים ‎ ראשונים ‎ לגז ‎ בקידוח ‎ הימי‎ 
׳תמר ‎ 1׳ ‎ מול ‎ חופי ‎ חיפה". ‎ ימים ‎ יגידו, ‎ אם ‎ אכן ‎ טמון ‎ בעומק‎ 
הים ‎ מאגר ‎ גז ‎ בנפח ‎ משמעותי. ‎ אך ‎ הנפשות ‎ הפועלות ‎ ידועות‎ 
גם ‎ ידועות ‎ -  השלושה ‎ הם ‎ אילי ‎ הון, ‎ שעסקיהם ‎ בעיקר ‎ בתחום‎ 
האנרגיה, ‎ הנדל״ן ‎ והמסחר:‎ 

■צחק ‎ תשובה ‎ הוא ‎ הבעלים ‎ של ‎ חברת ‎ דלק ‎ ושל ‎ חברות‎ 
נדל״ן; ‎ קובי ‎ מימן ‎ הוא ‎ הבעלים ‎ של ‎ חברת ‎ ישראמקו,‎ 
העוסקת ‎ בחיפושי ‎ נפט, ‎ ושל ‎ חברת ‎ ההשקעות ‎ אמפ״ל, ‎ ושותף‎ 
בחברת ‎ הגז ‎ המצרית ‎ (הפרטית-ממשלתית) ‎ 40\[£‎ ;  ודוד■‎ 
ויסמן ‎ הוא ‎ הבעלים ‎ של ‎ חברות ‎ הדלק ‎ סונול ‎ ודור-אלון, ‎ ושל‎ 
הרשת ‎ הקמעונאית ‎ הריבוע ‎ הכחול.‎ 

אילי ‎ ההון ‎ הישראלים, ‎ יחד ‎ עם ‎ שותפים ‎ -  חברות ‎ רב-‎ 
לאומיות, ‎ מחפשים ‎ מזה ‎ עשור ‎ מאגרי ‎ גז ‎ ונפט ‎ בים, ‎ מול ‎ חופי‎ 
ישראל, ‎ לאחר ‎ שבדיקות ‎ גיאולוגיות ‎ גילו ‎ היתכנות ‎ כזאת.‎ 

אך ‎ מסתבר, ‎ כי ‎ לחיפושי ‎ הנפט ‎ והגז ‎ האלה ‎ ישנו ‎ פן ‎ נוסף ‎ - 
העימות ‎ בין ‎ ישראל ‎ לרשות ‎ הפלסטינית ‎ לגבי ‎ השליטה ‎ במאגר‎ 
הגז, ‎ שנתגלה ‎ בשנת ‎ 2000  בים, ‎ סמוך ‎ לחופי ‎ עזה.‎ 
אם ‎ לא ‎ לפי ‎ החוק ‎ הבינלאומי, ‎ אז ‎ בכוח‎ 

לשאלת ‎ השליטה ‎ במאגר ‎ הגז ‎ הזה ‎ ולקשר ‎ בינה ‎ לבין‎ 
המלחמה, ‎ שישראל ‎ מנהלת ‎ בעזה ‎ מזה ‎ שלושה ‎ שבועות,‎ 
הוקדש ‎ מאמרו ‎ של ‎ מישל ‎ חוסודובסק■, ‎ פרופסור ‎ לכלכלה‎ 
באוניברסיטת ‎ אוטאווה ‎ (קנדה) ‎ באתר ‎ "גלובלריסרץ"׳,‎ 
העוסק ‎ בניתוח ‎ הגלובליזציה ‎ והשלכותיה.‎ 

חוסודובסקי ‎ מציין ‎ בפתיחת ‎ מאמרו, ‎ כי ‎ מבחינת ‎ החוק‎ 
הבינלאומי, ‎ שדה ‎ הגז ‎ שנתגלה ‎ בים ‎ מול ‎ חופי ‎ עזה ‎ שייך‎ 
לפלסטין. ‎ אך ‎ לאחר ‎ שחמאס ‎ זכה ‎ ברוב ‎ בבחירות ‎ והשתלט ‎ על‎ 
עזה, ‎ ישראל, ‎ באמצעות ‎ המצור ‎ על ‎ הרצועה, ‎ שולטת ‎ בפועל‎ 
במאגר ‎ הזה. ‎ על ‎ רקע ‎ זה, ‎ המלחמה ‎ בעזה ‎ היא ‎ צעד ‎ נוסף‎ 
בניסיון ‎ להבטיח ‎ את ‎ השליטה ‎ הישראלית ‎ במלאי ‎ הגז ‎ הזה.‎ 

להלן ‎ העובדות ‎ שפורש ‎ חוסודובסקי ‎ במאמרו:‎ 

בשנת ‎ 1999, ‎ חתמה ‎ החברה ‎ הבריטית ‎ הגדולה ‎ בריטיש ‎ גז‎ ( 
60) ‎ עם ‎ הרשות ‎ הפלסטינית ‎ (בראשות ‎ ערפאת) ‎ על ‎ הסכם‎ 
קידוח ‎ בים ‎ מול ‎ חופי ‎ עזה.‎ 

בשנת ‎ 2003, ‎ ראש ‎ הממשלה ‎ אריאל ‎ שרון ‎ הטיל ‎ וטו ‎ על‎ 
עסקה, ‎ לפיה ‎ אמורה ‎ הייתה ‎ חברת ‎ בריטיש ‎ גז ‎ (60) ‎ לספק‎ 
לישראל ‎ גז ‎ מקידוחים ‎ במאגר ‎ שלחופי ‎ עזה. ‎ כעבור ‎ שלוש‎ 
שנים, ‎ בריטיש ‎ גז ‎ הייתה ‎ קרובה ‎ להסכם, ‎ לפיו ‎ תספק ‎ גז‎ 
מקידוחים ‎ אלה ‎ למצרים. ‎ אך ‎ בהתערבות ‎ ראש ‎ ממשלת‎ 
בריטניה ‎ דאז, ‎ טוני ‎ בלייר, ‎ העסקה ‎ לא ‎ יצאה ‎ לפועל.‎ 

במאי ‎ 2007, ‎ אישר ‎ הקבינט ‎ הישראלי ‎ את ‎ הצעתו ‎ של ‎ ראש‎ 
הממשלה ‎ אולמרט ‎ "לרכוש ‎ גז ‎ מהרשות ‎ הפלסטינית". ‎ עסקה‎ 
זו, ‎ בהיקף ‎ של ‎ 4  מיליארד ‎ דולר, ‎ הייתה ‎ אמורה ‎ להניב ‎ לרשות‎ 


הפלסטינית ‎ הכנסה ‎ בהיקף ‎ של ‎ מיליארד ‎ דולר. ‎ אך ‎ ממשלת‎ 
אולמרט ‎ רצתה ‎ לרכוש ‎ את ‎ הגז ‎ מחברת ‎ 60  תוך ‎ עקיפת‎ 
החמאס, ‎ שעלה ‎ לשלטון ‎ ב-2006. ‎ לשם ‎ כך ‎ הוקם ‎ צוות,‎ 
שתפקידו ‎ היה ‎ להגיע ‎ להסכם ‎ עם ‎ 60  ישירות, ‎ כך ‎ שחמאס‎ 
יקבל ‎ את ‎ התמורה ‎ עבור ‎ הגז ‎ לא ‎ בדולרים, ‎ אלא ‎ בסחורות‎ 
ובשירותים. ‎ לפי ‎ הצעה ‎ זו, ‎ את ‎ הגז ‎ הפלסטיני ‎ היו ‎ אמורים‎ 
להזרים ‎ בצינור ‎ תת-ימי ‎ לאשקלון, ‎ ובדרך ‎ זו ‎ להבטיח ‎ שליטה‎ 
ישראלית ‎ על ‎ שיווקו. ‎ המו״מ ‎ הזה ‎ נכשל, ‎ לאחר ‎ שמאיר ‎ דגן,‎ 
ראש ‎ המוסד, ‎ טען ‎ שההצעה ‎ תסייע ‎ "למימון ‎ הטרור". ‎ לאחר‎ 
כשלון ‎ השיחות, ‎ בינואר ‎ 2008  הודיעה ‎ חברת ‎ 60  על ‎ סגירת‎ 
משרדיה ‎ בישראל.‎ 

במהלך ‎ 2008, ‎ במסגרת ‎ ההכנות ‎ למלחמה ‎ בעזה, ‎ הודיעו‎ 
מנכ״ל ‎ האוצר ‎ ירום ‎ אריאב, ‎ ומנכ״ל ‎ המשרד ‎ לתשתיות‎ 
לאומיות, ‎ חזי ‎ קוגלר, ‎ כי ‎ הם ‎ מעוניינים ‎ לחדש ‎ את ‎ השיחות ‎ עם‎ 
60. ‎ הם ‎ גם ‎ האיצו ‎ בחברת ‎ החשמל ‎ הישראלית ‎ לחדש ‎ את‎ 
המו״מ ‎ עם ‎ 60. ‎ המסקנה ‎ היא, ‎ שממשלת ‎ אולמרט ‎ הייתה‎ 
מעוניינת ‎ להגיע ‎ להסכם ‎ עם ‎ 60  לגבי ‎ ניצול ‎ שדה ‎ הגז ‎ של ‎ עזה‎ 
עוד ‎ לפני ‎ שתחל ‎ המלחמה ‎ עצמה, ‎ שהצבא ‎ כבר ‎ עסק ‎ בהכנתה.‎ 
השיחות ‎ אכן ‎ התחדשו ‎ באוקטובר, ‎ חודשיים ‎ לפני ‎ שהחלו‎ 
ההפצצות ‎ הישראליות ‎ על ‎ ערי ‎ הרצועה.‎ 

חוסודובסקי ‎ מסכם, ‎ כי ‎ הכיבוש ‎ הצבאי ‎ של ‎ עזה ‎ נועד‎ 
להבטיח ‎ את ‎ הריבונות ‎ הישראלית ‎ על ‎ שדות ‎ הגז ‎ בים ‎ עזה,‎ 
וזאת ‎ בניגוד ‎ לחוק ‎ הבינלאומי. ‎ לשם ‎ כך, ‎ ממשלת ‎ ישראל‎ 
עשויה ‎ ללחוץ ‎ להגיע ‎ להסכם ‎ חדש, ‎ שיציב ‎ כוחות ‎ ישראליים‎ 
או ‎ בינלאומיים ‎ בדרך ‎ שתבטיח ‎ שליטה ‎ אסטרטגית ‎ ישראלית‎ 
על ‎ מימי ‎ החופים ‎ של ‎ עזה, ‎ ותשלב ‎ את ‎ ניצול ‎ מאגרי ‎ הגז‎ 
שנמצאו ‎ בהם ‎ עם ‎ הניצול ‎ של ‎ מאגרי ‎ גז ‎ קרובים, ‎ שהקידוחים‎ 
בהם ‎ מתנהלים ‎ בימים ‎ אלה ‎ בידי ‎ חברות ‎ ישראליות ‎ (ר׳ ‎ לעיל‎ 
הדיווח ‎ על ‎ סימני ‎ גז ‎ בקידוח ‎ תמר ‎ 1).‎ 

לתוכנית ‎ הזאת ‎ ישנו ‎ גם ‎ הבט ‎ רחב ‎ יותר: ‎ ממאגרי ‎ הגז‎ 
הימיים ‎ שבשליטת ‎ ישראל, ‎ אמור ‎ הגז ‎ לזרום ‎ בצינורות‎ 
הקיימים, ‎ המתחילים ‎ באילת, ‎ מגיעים ‎ לאשקלון, ‎ ומשם‎ 
לחיפה, ‎ ולהתחבר ‎ לצינור ‎ גז ‎ ישראלי-תורכי ‎ מתוכנן, ‎ שיוביל‎ 
לנמל ‎ התורכי ‎ סיהן, ‎ שאליו ‎ גם ‎ מגיע ‎ צינור ‎ נפט ‎ מבאקו.‎ 
לא ‎ רק ‎ גז‎ 

למלחמה ‎ בעזה ‎ ישנן ‎ סיבות ‎ מדיניות, ‎ וביניהן ‎ -  השאיפה‎ 
של ‎ אולמרט, ‎ ברק ‎ ולבני ‎ להנציח ‎ אל ‎ הפיצול ‎ בין ‎ עזה ‎ לגדה‎ 
(שבמימושו ‎ החלו ‎ שרון ‎ ואולמרט ‎ עם ‎ ההינתקות), ‎ ובדרך ‎ זו‎ 
למנוע ‎ את ‎ כינונה ‎ של ‎ מדינה ‎ פלסטינית ‎ עצמאית, ‎ שבירתה‎ 
ירושלים ‎ המזרחית ‎ ולהותיר ‎ את ‎ ההתנחלויות ‎ במקומן. ‎ היה‎ 
גם ‎ ניסיון ‎ של ‎ השלישייה ‎ הזאת ‎ לנצל ‎ את ‎ פרק ‎ הזמן ‎ שלפני‎ 
כניסתו ‎ של ‎ אובאמה ‎ לבית ‎ הלבן, ‎ כדי ‎ לקבוע ‎ עובדות ‎ של‎ 
כיבוש ‎ מחדש, ‎ שאיתן ‎ צריך ‎ יהיה ‎ להתמודד ‎ לפני ‎ שעוסקים‎ 
בהסדר ‎ כולל. ‎ אך ‎ אין ‎ פירוש ‎ הדבר, ‎ שגם ‎ שיקולי ‎ השליטה‎ 
במאגרי ‎ הגז ‎ של ‎ עזה ‎ לא ‎ היו ‎ גורם ‎ בהחלטה ‎ לצאת ‎ למלחמה.‎ 
(למאמר ‎ המלא: ‎ 1ד0.‎ ו1 ‎ סזצס^סיז ‎ 11:ר] 1 0 § .־\\¥\¥\ ‎ ,׳\>1^\ס 11 01 ^0110)‎ 


מדיניות‎ /4‎ 


מלחמת ‎ עזה ‎ 2009 

ישראל ‎ הייתה ‎ רוצה ‎ לראות ‎ בשטחים ‎ הכבושים ‎ רק ‎ פלסטינים ‎ כנועים,‎ 
שלא ‎ יעזו ‎ להרים ‎ ראשם ‎ נגד ‎ שליטתה ‎ המתמשכת ‎ בחייהם.‎ 


מאת ‎ שמואל ‎ אמיר‎ 
הרקע ‎ הקולוניאלי‎ 

לטבח ‎ המתחולל ‎ בעזה ‎ יש ‎ היסטוריה ‎ ורקע: ‎ היחסים‎ 
הקולוניאליים ‎ בין ‎ יהודים ‎ לפלסטינים ‎ בישראל, ‎ שעוצבו‎ 
שנים ‎ רבות ‎ לפני ‎ הקמת ‎ המדינה. ‎ מדהים ‎ במיוחד ‎ הוא ‎ יחס‎ 
הנהרגים ‎ לאורך ‎ השנים, ‎ ובמיוחד ‎ במלחמת ‎ עזה: ‎ בערך ‎ 1 
(ישראלי) ‎ לעומת ‎ 100  (פלסטינים). ‎ יחס ‎ זה ‎ אינו ‎ מקרי, ‎ אלא‎ 
מבטא ‎ היטב ‎ את ‎ המאזן ‎ המקובל ‎ במלחמות ‎ קולוניאליות.‎ 

בנושא ‎ זה ‎ דן ‎ הסופר ‎ והחוקר ‎ סחן ‎ לינדקוויסט, ‎ בספרו‎ 
״חסל ‎ את ‎ כל ‎ הפראים״ ‎ ("61111:65 ‎ 16־11 ‎ 311  31:6ח1וזדו1:6א£")‎ 
שיצא ‎ לאור ‎ לפני ‎ 15  שנה ‎ באנגלית. ‎ לינדקוויסט ‎ חקר ‎ את‎ 
הקולוניאליזם ‎ האירופאי ‎ באפריקה ‎ בסוף ‎ המאה ‎ ה-19, ‎ והוא‎ 
מתאר ‎ כמשל ‎ את ‎ הקרב ‎ בין ‎ הצבא ‎ האנגלי ‎ לצבא ‎ הדרווישים‎ 
באומדורמן‎ (סודאן). ‎ בקרב ‎ זה ‎ הושמד ‎ צבא ‎ ילידי ‎ גדול‎ (צבא‎ 
ה״דרווישים") ‎ ע״י ‎ צבא ‎ קולוניאלי ‎ קטן, ‎ אך ‎ מצויד ‎ במיטב‎ 
הטכנולוגיה ‎ הצבאית ‎ של ‎ אותם ‎ ימים.‎ 

לינדקוויסט ‎ מסכם: ‎ "בקרב ‎ אומדורמן, ‎ הצבא ‎ הסודאני‎ 
כולו ‎ הושמד ‎ מבלי ‎ שהגיע ‎ אפילו ‎ למרחק ‎ ירייה ‎ של ‎ אויבם.‎ 
אומנות ‎ ההרג ‎ ממרחק ‎ הפכה ‎ ׳מומחיות׳ ‎ אירופית". ‎ תותחיהם‎ 
היו ‎ יעילים ‎ מאוד ‎ במיוחד ‎ נגד ‎ כפרים ‎ חסרי ‎ הגנה.‎ 

המסע ‎ האווירי ‎ על ‎ עזה ‎ דומה ‎ למסע ‎ הקולוניאליסטים‎ 
האנגלים ‎ בשעתו ‎ גם ‎ באלמנט ‎ חשוב ‎ נוסף: ‎ ההתפעלות‎ 
הישראלית ‎ מן ‎ "ההישג ‎ היוצא ‎ מן ‎ הכלל" ‎ של ‎ הטבח ‎ בעזה. ‎ גם‎ 
באותם ‎ ימים ‎ קיבלה ‎ אנגליה ‎ את ‎ הידיעות ‎ על ‎ הניצחון‎ 
באופוריה ‎ עצומה.‎ 

בדרך ‎ כלל, ‎ לחמו ‎ המעצמות ‎ הקולוניאליות ‎ נגד ‎ הילידים‎ 
במצב ‎ של ‎ יתרון ‎ צבאי ‎ מוחלט, ‎ וכלל ‎ לא ‎ הבינו, ‎ כיצד ‎ הילידים‎ 
מעזים ‎ בכלל ‎ להתנגד. ‎ אירופים ‎ ייחסו ‎ את ‎ התנגדות ‎ הילידים‎ 
לטיפשות ‎ ולפרימיטיביות ‎ המובנות, ‎ כביכול, ‎ בגזעם. ‎ את‎ 
מניעם ‎ האמיתי ‎ -  הרצון ‎ העז ‎ להשתחרר ‎ מן ‎ המדכאים, ‎ מעולם‎ 
לא ‎ השכילו ‎ הקולוניאליסטים ‎ להבין.‎ 

הפורמאט ‎ הקולוניאלי ‎ במחוזותינו, ‎ מקורו ‎ במלחמה‎ 
קולוניאלית ‎ ציונית, ‎ הנמשכת ‎ למעלה ‎ ממאה ‎ שנים, ‎ אך‎ 
התעצמה ‎ במיוחד ‎ אחרי ‎ כיבושי ‎ 1967.‎ 

תום ‎ שגב, ‎ מהקולות ‎ הבודדים ‎ המתנגדים ‎ למלחמה‎ 
למרות ‎ המקהלה ‎ הפטריוטית, ‎ הציג ‎ לאחרונה ‎ ("הארץ",‎ 
29.12.08) ‎ כמה ‎ אמיתות ‎ ישנות ‎ של ‎ הסכסוך ‎ היהודי-ערבי:‎ 

"ישראל ‎ מכה ‎ בפלשתינאים ‎ על ‎ מנת ‎ ׳ללמד ‎ אותם ‎ לקח׳. ‎ זו‎ 
הנחת ‎ היסוד ‎ המלווה ‎ את ‎ המפעל ‎ הציוני ‎ מראשיתו: ‎ אנחנו‎ 
נציגי ‎ הקידמה ‎ וההשכלה, ‎ התחכום ‎ הרציונאלי ‎ והמוסר,‎ 
הערבים ‎ הם ‎ אספסוף ‎ פרימיטיבי ‎ מתלהם ‎ ואלים, ‎ נערים‎ 
נבערים ‎ מדעת ‎ שיש ‎ לחנכם ‎ וללמדם ‎ בינה, ‎ הכול ‎ כמובן‎ 
בשיטה ‎ ׳המקל ‎ והגזר"׳.‎ 

שגב ‎ המשיך ‎ וכתב: ‎ "הפצצת ‎ עזה ‎ אמורה ‎ לחסל ‎ את‎ 
׳שלטון ‎ חמאס׳, ‎ אף ‎ זאת ‎ בהתאם ‎ להנחה ‎ המלווה ‎ את ‎ התנועה‎ 
הציונית ‎ מראשיתה, ‎ ולפיה ‎ אפשר ‎ להשליט ‎ על ‎ הפלשתינאים‎ 


הנהגה ‎ ׳מתונה׳ ‎ שתוותר ‎ על ‎ הכיסופים ‎ הלאומיים ‎ שלהם.‎ 
אנחנו ‎ רק ‎ מתגוננים ‎ פה... ‎ אך ‎ המאבק ‎ אינו ‎ נגד ‎ ארגון ‎ טרור‎ 
שלקח ‎ את ‎ תושבי ‎ עזה ‎ כבני ‎ ערובה, ‎ אלה ‎ בתנועה ‎ לאומית‎ 
דתית, ‎ שרבים ‎ מאמינים ‎ בדרכה.‎ 

משחר ‎ ימי ‎ הנוכחות ‎ הציונית ‎ בארץ ‎ ישראל, ‎ עוד ‎ לא ‎ הייתה‎ 
פעולה ‎ צבאית ‎ שקירבה ‎ הידברות ‎ עם ‎ הפלשתינאים".‎ 

הפעולה ‎ הקרקעית, ‎ ומה ‎ יהיה ‎ סופה?‎ 

השלב ‎ השני ‎ ב״מלחמת ‎ עזה״ ‎ -  הפלישה ‎ הצבאית‎ 
היבשתית ‎ לעומק ‎ הרצועה, ‎ החל ‎ בהמלצת ‎ הצבא. ‎ למרות‎ 
שבשלב ‎ השני ‎ מתקיים ‎ מגע ‎ מוחשי ‎ בין ‎ הניצים, ‎ גם ‎ בתנאים‎ 
אלה ‎ -  כפי ‎ שאירע ‎ במלחמת ‎ לבנון ‎ השנייה ‎ -יחס ‎ הכוחות‎ 
עדיין ‎ רחוק ‎ מלהיות ‎ קרב ‎ שווה ‎ בין ‎ צדדים ‎ לוחמים. ‎ האבידות,‎ 
שסופגים ‎ הלוחמים ‎ הפלסטינים, ‎ נגרמות ‎ לרוב ‎ כתוצאה‎ 
ממלחמת ‎ שלט ‎ רחוק: ‎ הפצצות ‎ מהאוויר, ‎ מהים ‎ ומהקרקע‎ 
(תותחים). ‎ גם ‎ בשלב ‎ הקרקעי, ‎ אם ‎ כן, ‎ ממשיך ‎ להתקיים‎ 
הפורמאט ‎ הקולוניאלי: ‎ מצד ‎ אחד, ‎ צבא ‎ מודרני ‎ גדול ‎ בעל‎ 
ציוד ‎ טכנולוגי ‎ משוכלל, ‎ ומנגד ‎ -  קבוצות ‎ גרילה ‎ עם ‎ ציוד ‎ דל.‎ 

הררי ‎ טקסטים ‎ כבר ‎ מצטברים ‎ על ‎ תולדות ‎ המלחמה ‎ של‎ 
ישראל ‎ בעזה: ‎ מי ‎ התחיל ‎ בסיפור: ‎ הערבים ‎ באו ‎ להתיישב‎ 
בעזה ‎ היהודית, ‎ או ‎ להפך? ‎ מי ‎ התנחל ‎ בתוך ‎ אזור ‎ צפוף ‎ ולקח‎ 
ממנו ‎ 20%  מאדמתו ‎ וחלק ‎ נכבד ‎ מרזרבות ‎ המים? ‎ מי ‎ מנע‎ 
הקמת ‎ תשתית ‎ תעשייתית, ‎ ואפילו ‎ תחנת ‎ חשמל, ‎ ואחר ‎ כך‎ 
מתלונן ‎ שאנחנו ‎ מספקים ‎ חשמל ‎ למרות ‎ שעזתים ‎ יורים ‎ עלינו?‎ 
ומי ‎ עזב ‎ את ‎ עזה ‎ "בלי ‎ לשלם", ‎ ועוד ‎ מתלונן ‎ שלא ‎ מכירים ‎ לו‎ 
תודה ‎ על ‎ כך ‎ ?  וכיצד ‎ משיג ‎ כל ‎ צד ‎ את ‎ הציוד ‎ הצבאי ‎ שלו‎ :  דרך‎ 
המנהרות ‎ (הברחה ‎ י  קונטרה ‎ בנדה ‎ בלע״ז), ‎ או ‎ דרך ‎ נמלי ‎ הים‎ 
והתעופה ‎ בישראל ‎ (לגיטימי ‎ ומכובד)? ‎ ומי ‎ הפר ‎ את ‎ הרגיעה‎ 
ואחר ‎ כך ‎ העמיד ‎ פני ‎ קוזק ‎ נגזל ‎ שהתחילו ‎ לשגר ‎ לעברו ‎ טילים.‎ 

וישנם ‎ גם ‎ הנתונים ‎ ה״יבשים" ‎ של ‎ דו״ח ‎ בצלם: ‎ בשבע‎ 
השנים ‎ שחלפו ‎ משיגור ‎ הקסאם ‎ הראשון ‎ ועד ‎ תחילת ‎ מלחמת‎ 
עזה, ‎ נהרגו ‎ 13  ישראלים. ‎ באותה ‎ תקופה ‎ הרגה ‎ ישראל‎ 
ברצועה ‎ 2,990  פלסטינים, ‎ מהם ‎ 634  ילדים. ‎ בסך ‎ הכול, ‎ נהרגו‎ 
בתקופה ‎ זו ‎ בידי ‎ ישראל ‎ בעזה ‎ ובגדה ‎ המערבית ‎ 4,781  איש.‎ 
יש ‎ להביא ‎ בחשבון ‎ נתונים ‎ אלה, ‎ כאשר ‎ מנסים ‎ להתמודד ‎ עם‎ 
השאלה, ‎ מי ‎ כאן ‎ הטרוריסטים, ‎ או ‎ מהו ‎ היקף ‎ "טרור ‎ החמאם"‎ 
לעומת ‎ ה״טרור ‎ הממלכתי" ‎ של ‎ ישראל.‎ 

אך ‎ בכל ‎ הסוגיות ‎ האלה, ‎ עם ‎ כל ‎ חשיבותן, ‎ לא ‎ מצוי ‎ שורש‎ 
הבעיה. ‎ שורש ‎ הקונפליקט ‎ הישראלי-פלסטיני ‎ היה ‎ ונשאר ‎ עד‎ 
היום ‎ היחסים ‎ של ‎ כובש ‎ מול ‎ נכבש, ‎ של ‎ מדכא ‎ מול ‎ מדוכא,‎ 
של ‎ מטיל ‎ מצור ‎ מול ‎ נצור, ‎ של ‎ קולוניאליסט ‎ מול ‎ יליד.‎ 

מדינת ‎ ישראל ‎ הייתה ‎ רוצה ‎ לראות ‎ בשטחים ‎ הכבושים ‎ רק‎ 
פלסטינים ‎ כנועים, ‎ שלא ‎ יעזו ‎ להרים ‎ ראשם ‎ נגד ‎ שליטתה‎ 
המתמשכת ‎ בחייהם. ‎ על ‎ אלו ‎ החפצים ‎ בשלום ‎ אמיתי ‎ ובר-‎ 
קיימא ‎ בין ‎ העמים ‎ לדעת, ‎ כי ‎ ההתנגדות ‎ הפלסטינית ‎ תסתיים‎ 
והשלום ‎ יכון, ‎ רק ‎ לאחר ‎ חיסול ‎ הקולוניאליזם ‎ על ‎ כל ‎ צורותיו.‎ 

תמצית ‎ המאמר. ‎ למאמר ‎ במלואו ‎ -  1393013. 019.11 ־1 ‎ ./ץ/\/6\/6\‎ 


בחירות ‎ 5/ 09 


פעילות ‎ בחירות ‎ ענפה ‎ של ‎ חד״ש ‎ באוניברסיטאות‎ 


תחת ‎ הסיסמה ‎ "בונים ‎ שמאל ‎ חד״ש ‎ בקמפוס", ‎ מתרחבת‎ 
פעילות ‎ הבחירות ‎ של ‎ חד״ש ‎ במוסדות ‎ להשכלה ‎ גבוהה‎ 
ברחבי ‎ הארץ. ‎ פעילות ‎ זו ‎ כוללת ‎ פעולות ‎ מחאה ‎ רבות ‎ נגד‎ 
המלחמה ‎ בעזה, ‎ המתקיימות ‎ במוסדות ‎ להשכלה ‎ גבוהה, ‎ וכן‎ 
הפצת ‎ חומר ‎ הסברה ‎ לקראת ‎ הבחירות‎ 
באוניברסיטת ‎ תל-אביב ‎ מפיצים ‎ באופן ‎ סדיר ‎ את‎ 
הפרסומים ‎ והמדבקות ‎ של ‎ חד״ש ‎ לקראת ‎ הבחירות ‎ לכנסת,‎ 
עורכים ‎ מפגשים ‎ פומביים ‎ ומקיימים ‎ אסיפות ‎ פעילים. ‎ ח״ב‎ 
דב ‎ חנין ‎ (חד״ש) ‎ הוזמן ‎ להיפגש ‎ עם ‎ סטודנטים ‎ במסגרת‎ 
השבוע ‎ הפוליטי, ‎ שמתקיים ‎ השבוע ‎ באוניברסיטת ‎ ת״א.‎ 

בימים ‎ אלה ‎ הוקם ‎ תא ‎ של ‎ חד״ש ‎ גם ‎ במכללת ‎ ספיר ‎ שליד‎ 
שדרות. ‎ הגרעין ‎ הראשוני ‎ של ‎ התא ‎ מונה ‎ סטודנטים ‎ יהודים‎ 
וערבים, ‎ שחלקם ‎ באים ‎ מאזור ‎ רהט ‎ והקיבוצים ‎ באזור ‎ וחלקם-‎ 
ממרכז ‎ הארץ ‎ ומצפונה. ‎ פעילי ‎ חד״ש ‎ מחלקים ‎ מדבקות‎ 
וכרוזים ‎ של ‎ חד״ש ‎ נגד ‎ המלחמה ‎ בכניסה ‎ למכללה ‎ ומשכנעים‎ 
סטודנטים ‎ להצטרף ‎ לתא ‎ חד״ש.‎ 

עשרות ‎ בלוגרים ‎ תומכים ‎ בחד״ש‎ 

עשרות ‎ בלוגרים ‎ בשפה ‎ העברית ‎ כבר ‎ הודיעו ‎ על ‎ תמיכתם‎ 
בחד״ש. ‎ דוברת ‎ מטה ‎ הבחירות ‎ בת״א, ‎ יוענה ‎ גונן, ‎ מסרה, ‎ כי‎ 
"יותר ‎ ויותר ‎ אנשים ‎ מבינים ‎ שהבית ‎ הפוליטי ‎ שלהם ‎ הוא‎ 
חד״ש. ‎ יותר ‎ ויותר ‎ אנשים ‎ מבינים ‎ ששמאל ‎ חדש, ‎ שדואג‎ 
לחברה ‎ ולסביבה, ‎ לשלום ‎ ולשוויון, ‎ זה ‎ הדבר ‎ שהם ‎ רוצים‎ 
לתת ‎ לו ‎ כוח ‎ לשנות ‎ את ‎ המציאות ‎ בישראל. ‎ יותר ‎ ויותר ‎ אנשים‎ 
לא ‎ מפחדים ‎ להגיד ‎ בגלוי ‎ -  אנחנו ‎ עם ‎ חד״ש".‎ 

רשימת ‎ הבלוגרים ‎ התומכים ‎ בחד״ש ‎ מופיעה ‎ באתר‎ 
הבחירות ‎ של ‎ חד״ש ‎ -  9-11־ 2009. 01 ו39351ו1.ע/\/6\/6\‎ 

פירסומ׳ ‎ בחירות ‎ של ‎ חד״ש‎ 

פנקס ‎ רחוב ‎ ובו ‎ מידע ‎ רב ‎ על ‎ עמדות ‎ חד״ש‎ 

חד״ש ‎ פרסמה ‎ בשבוע ‎ שעבר ‎ פנקס ‎ רחוב ‎ שימושי, ‎ ובו‎ 
מידע ‎ רב ‎ על ‎ עמדותיה ‎ בנושאים ‎ שונים. ‎ הפנקס ‎ נועד ‎ להפצה‎ 
בשדרות ‎ ובכיכרות. ‎ מהמידע ‎ שבפנקס ‎ ניתן ‎ ללמוד, ‎ כי ‎ ח״ב‎ 
דב ‎ הנין ‎ הוא ‎ הח״ב ‎ המצטיין ‎ בנושאים ‎ הסביבתיים ‎ ח״ב‎ 
מוחמד ‎ ברכה ‎ היה ‎ בצמרת ‎ העשייה ‎ החברתית ‎ בכנסת ‎ ה-16.‎ 
מצע ‎ חד״ש ‎ לכנסת ‎ ה־8 ‎ ו¬‎ 
בימים ‎ אלה ‎ ראה ‎ אור ‎ בעברית ‎ מצע ‎ חד״ש ‎ בבחירות ‎ לכנסת‎ 
ה-18. ‎ המצע ‎ הנוכחי ‎ מבוסס ‎ על ‎ המצע ‎ לכנסת ‎ ה-17 ‎ (2006),‎ 
וכולל ‎ תוספות ‎ ושינויים ‎ שהם ‎ פרי ‎ ההתפתחויות ‎ הפוליטיות‎ 
וכאלה ‎ שהוצעו ‎ בידי ‎ פעילי ‎ חד״ש.‎ 

מצע ‎ חד״ש ‎ ניתן ‎ לקריאה ‎ ולהורדה ‎ גם ‎ באתר ‎ הבחירות ‎ של‎ 
חד״ש ‎ 9-11־ 2009. 01 ו301351ו1‎ .ששש‎ 
את ‎ הפנקס ‎ והמצע ‎ ניתן ‎ להזמין ‎ בטלפון: ‎ 8182666-078,‎ 

או ‎ בדוא״ל: ‎ 9-11־01‎ .ו301331ו1@0)חו‎ 

אלכס ‎ ליבק ‎ ודוד ‎ טרטקובר‎ 
מציגים ‎ מעבודותיהם ‎ באתר ‎ חד״ש‎ 
הצלם ‎ אלכס ‎ ליבק, ‎ חתן ‎ פרס ‎ ישראל, ‎ והגרפיקאי ‎ הנודע‎ 
דוד ‎ טרטקובר, ‎ מציגים ‎ מדי ‎ יום ‎ באתר ‎ הבחירות ‎ של ‎ חד״ש‎ 
אחת ‎ מעבודותיהם, ‎ ובכך ‎ תורמים ‎ לחידוד ‎ המסרים ‎ האנטי-‎ 
מלחמתיים ‎ והחברתיים ‎ של ‎ חד״ש. ‎ לצפייה ‎ בעבודות ‎ -  אתר‎ 
הבחירות ‎ של ‎ חד״ש ‎ ־ ! 9. 1 ־12009.01^ ‎ 30135  ו]‎ .ששש‎ 


חד״ש ‎ מתנגדת ‎ להחלטת ‎ הפסילה‎ 
של ‎ בל״ד ‎ ורע״ם־תע״ל‎ 

ביום ‎ ה׳ ‎ השבוע, ‎ עומד ‎ בית ‎ המשפט ‎ העליון ‎ לדון ‎ בעתירות‎ 
של ‎ הרשימות ‎ בל״ד ‎ ורע״ם־תע״ל ‎ נגד ‎ החלטתה ‎ של ‎ ועדת‎ 
הבחירות ‎ המרכזית ‎ לפסול ‎ אותן ‎ מלרוץ ‎ לכנסת ‎ ה-18.‎ 

נציגי ‎ חד״ש ‎ בוועדת ‎ הבחירות ‎ המרכזית ‎ התנגדו ‎ נחרצות‎ 
לפסילה, ‎ והגדירו ‎ אותה ‎ צעד ‎ אנטי-דמוקרטי ‎ מסוכן.‎ 

חד״ש ‎ פרסמה ‎ הודעה, ‎ בה ‎ היא ‎ מתנגדת ‎ נחרצות ‎ לפסילת‎ 
שתי ‎ הסיעות ‎ הערביות ‎ מלהשתתף ‎ בבחירות ‎ לכנסת ‎ ה-18.‎ 
בהודעה ‎ נכתב: ‎ "זו ‎ החלטה ‎ מסוכנת, ‎ הבאה ‎ לבטל ‎ את‎ 
הלגיטימיות ‎ של ‎ זרמים ‎ פוליטיים ‎ בציבור ‎ הערבי ‎ וצעד ‎ נוסף‎ 
לצמצום ‎ המרחב ‎ הדמוקרטי".‎ 

ועדת ‎ הבחירות ‎ המרכזית, ‎ שהיא ‎ גוף ‎ פוליטי, ‎ שהרכבו‎ 
משקף ‎ את ‎ הרכבה ‎ הסיעתי ‎ של ‎ הכנסת ‎ הנוכחית, ‎ ובראשה ‎ - 
שופט ‎ מבית ‎ המשפט ‎ העליון, ‎ פסלה ‎ את ‎ בל״ד ‎ ברוב ‎ של ‎ 26 
נגד ‎ שלושה ‎ ונמנע ‎ אחד, ‎ ואת ‎ רע״מ-תע״ל ‎ -  ברוב ‎ של ‎ 21  נגד‎ 
שבעה ‎ מתנגדים ‎ ושלושה ‎ נמנעים.‎ 

מזכ״ל ‎ העבודה, ‎ איתן ‎ כבל, ‎ הודיע ‎ על ‎ תמיכת ‎ מפלגתו‎ 
בפסילה. ‎ הוא ‎ הודה, ‎ שסביר ‎ שבית ‎ המשפט ‎ יבטל ‎ את‎ 
הפסילה, ‎ אך ‎ מצא ‎ מקלט ‎ בנימוק ‎ ה״פטריוטי", ‎ באומרו ‎ שהוא‎ 
הצביע ‎ בעד ‎ הפסילה, ‎ כי ‎ "יש ‎ לי ‎ רגש ‎ פטריוטי".‎ 

עו״ד ‎ דן ‎ יקיר, ‎ היועץ ‎ המשפטי ‎ של ‎ האגודה ‎ לזכויות‎ 
האזרח, ‎ אמר ‎ בתגובה ‎ להחלטת ‎ הפסילה, ‎ כי ‎ "הניסיון ‎ להדיר‎ 
נציגות ‎ נבחרת ‎ של ‎ מיעוט ‎ לאומי ‎ מייצוג ‎ בכנסת, ‎ מהווה ‎ פגיעה‎ 
במשטר ‎ הדמוקרטי ‎ בישראל. ‎ בסופו-של-דבר, ‎ ברור ‎ כי ‎ פסילת‎ 
המפלגות ‎ הערביות, ‎ לא ‎ תעמוד ‎ במבחן ‎ בית ‎ המשפט. ‎ למגמה‎ 
הכוחנית ‎ של ‎ השתקת ‎ קולות ‎ אופוזיציוניים ‎ ופגיעה ‎ בזכות‎ 
לבחור ‎ ולהיבחר, ‎ עלולות ‎ להיות ‎ השלכות ‎ הרסניות ‎ לקיומה‎ 
של ‎ דמוקרטיה ‎ פרלמנטרית ‎ תקינה ‎ בישראל. ‎ בל״ד ‎ ורע״מ-‎ 
תע״ל ‎ ראויות ‎ להתמודד ‎ על ‎ קולות ‎ הבוחרים ‎ ככל ‎ מפלגה‎ 
אחרת".‎ 


הוועד ‎ המרכזי ‎ של ‎ מק״י‎ 

מודיע ‎ בצער ‎ רב ‎ על ‎ מותו ‎ של‎ 

■ושקה ‎ ולרשטיין‎ 

מוותיקי ‎ המפלגה, ‎ לוחם ‎ ומורד, ‎ מנהיג ‎ אנטי-‎ 
פאשיססי ‎ בארץ ‎ מולדתו, ‎ ציכיה, ‎ ובארץ. ‎ היה ‎ חבר‎ 
הנהגות ‎ בנק״י ‎ ומק״י ‎ במשך ‎ עשרות ‎ שנים. ‎ תרם‎ 
תרומה ‎ חשובה ‎ לגיבוש ‎ דרכה ‎ המהפכנית‎ 
והאינטרנציונליסטית ‎ של ‎ המפלגה.‎ 

חברי ‎ הוועד ‎ המרכזי ‎ של ‎ מק״י ‎ משתתפים ‎ באבל‎ 
של ‎ אלמנתו ‎ רות׳ ‎ ושל ‎ כל ‎ בני ‎ המשפחה.‎ 

לרות׳ ‎ ולכל ‎ בני ‎ המשפחה‎ 

איתכם ‎ בכאבכם ‎ על ‎ מותו ‎ של ‎ חברנו ‎ היקר‎ 

■ושקה ‎ ולרשט■■!‎ 

המפלגה ‎ הקומוניסטית ‎ הישראלית‎ 
מחוז ‎ ת״א־יפו ‎ וסניף ‎ ת״א‎ 


הסגל ‎ הזוטו ‎ באוני ‎ ת״א ‎ נוקט ‎ צעדי ‎ מחאה‎ 


ארגון ‎ הסגל ‎ הזוטר ‎ באוניברסיטת ‎ תל-אביב ‎ יכנס ‎ אסיפת‎ 
הסברה, ‎ ובמהלכה ‎ לא ‎ התקיימו ‎ לימודים. ‎ על ‎ צעד ‎ זה ‎ הוחלט‎ 
בישיבת ‎ ראשי ‎ הארגון, ‎ וזאת ‎ בעקבות ‎ הודעת ‎ ההנהלה ‎ על‎ 
קיצוץ ‎ של ‎ 5%  במלגות. ‎ הארגון ‎ הודיע, ‎ שהוא ‎ פותח ‎ במאבק‎ 
להשבת ‎ הקיצוץ, ‎ והוא ‎ דורש ‎ גם ‎ תוספת ‎ על ‎ השחיקה ‎ במלגות‎ 
ואת ‎ השבתו ‎ של ‎ ביטוח ‎ המלגאים, ‎ שקוצץ ‎ אף ‎ הוא. ‎ בלחץ‎ 
הארגון, ‎ הודיע ‎ נשיא ‎ האוניברסיטה ‎ בנובמבר ‎ על ‎ ביטול‎ 
קיצוץ ‎ ותיקונו ‎ הרטרואקטיבי ‎ מתחילת ‎ השנה ‎ האקדמית. ‎ אך‎ 
עברו ‎ מאז ‎ חודשיים, ‎ והקיצוץ ‎ במלגות ‎ טרם ‎ בוטל.‎ 

דובר ‎ האגון ‎ דיווח ‎ על ‎ השתלשלות ‎ האירועים: ‎ "דנו ‎ עם‎ 
מנכ״ל ‎ האוניברסיטה ‎ בפשרה. ‎ הארגון ‎ דורש ‎ את ‎ החזרת ‎ מלוא‎ 
הקיצוץ ‎ בתוספת ‎ ביטוח ‎ בשווי ‎ של ‎ אחוז ‎ אחד ‎ מגובה ‎ המלגה.‎ 
הסכמנו ‎ לדחות ‎ את ‎ ההצמדה ‎ לשנה ‎ הבאה. ‎ אבל ‎ מנכ״ל‎ 
האוניברסיטה ‎ הודיע ‎ לנו, ‎ שההנהלה ‎ לא ‎ ששה ‎ להחזיר ‎ את‎ 
מלוא ‎ הקיצוץ, ‎ והם ‎ מוכנים ‎ להחזיר ‎ רק ‎ 2%  מהקיצוץ. ‎ הארגון‎ 
לא ‎ יתפשר ‎ על ‎ פחות ‎ מהחזרת ‎ הקיצוץ ‎ והשבת ‎ הביטוח. ‎ לא‎ 
נוכל ‎ להסכים ‎ לתקדים, ‎ שבו ‎ הבטחה ‎ מפורשת ‎ של ‎ נשיא‎ 
האוניברסיטה ‎ לא ‎ ממומשת".‎ 

תדהמה ‎ באיגודים ‎ המקצועיים‎ 
בעולם: ‎ ההסתדרות ‎ תמכה ‎ במלחמה‎ 
ולא ‎ דרשה ‎ הפסקת ‎ אש‎ 

תדהמה ‎ באיגודים ‎ המקצועיים ‎ בעולם: ‎ ההסתדרות ‎ תמכה‎ 
במלחמה ‎ ולא ‎ דרשה ‎ הפסקת ‎ אש ‎ מיידית ‎ -  כפי ‎ שהם ‎ דרשו,‎ 
ודרשה ‎ גם ‎ הפדרציה ‎ הבינלאומית ‎ של ‎ האיגודים ‎ המקצועיים,‎ 
שההסתדרות ‎ חברה ‎ בה. ‎ כך ‎ עולה ‎ משיחות ‎ של ‎ "זו ‎ הדרך" ‎ עם‎ 
פעילים ‎ באיגודים ‎ מקצועיים ‎ באירופה ‎ ובאמריקה ‎ הלטינית,‎ 
שקיבלו ‎ בשבוע ‎ שעבר ‎ מסר ‎ מהמחלקה ‎ הבינלאומית ‎ של‎ 
ההסתדרות ‎ בתל-אביב, ‎ ובו ‎ הבעת ‎ תמיכה ‎ חד-משמעית‎ 
במבצע ‎ הרצחני ‎ של ‎ צה״ל ‎ בעזה.‎ 

בהודעת ‎ ההסתדרות ‎ נמנו ‎ התירוצים ‎ הממשלתיים‎ 
למלחמה, ‎ שמנהל ‎ הצבא ‎ הישראלי, ‎ והיא ‎ קובעת, ‎ שוב‎ 
בהתאם ‎ לקו ‎ של ‎ הצבא ‎ והממשלה, ‎ כי ‎ "לא ‎ הייתה ‎ ברירה‎ 
לישראל, ‎ אלא ‎ לפתוח ‎ במערכה ‎ צבאית".‎ 

אסיפה ‎ כללית ‎ של ‎ "עיר ‎ לכולנו"‎ 

ב-15.2 ‎ ערכה ‎ תנועת ‎ "עיר ‎ לכולנו" ‎ אסיפה ‎ כללית. ‎ בתיאום‎ 
מוקדם ‎ עם ‎ המרכז ‎ הקהילתי ‎ ברבנו ‎ תם ‎ (גן ‎ מאיר), ‎ סוכם‎ 
שהאסיפה ‎ תתקיים ‎ באחד ‎ מאולמותיו. ‎ אך ‎ הנהלת ‎ העירייה‎ 
בראשות ‎ חולדאי ‎ התערבה, ‎ ואסרה ‎ על ‎ קיום ‎ האסיפה ‎ במרכז‎ 
הקהילתי, ‎ בתואנה ‎ שהוא ‎ מוסד ‎ עירוני. ‎ אך ‎ האסיפה ‎ לא‎ 
בוטלה, ‎ אלא ‎ התקיימה ‎ תחת ‎ כיפת ‎ השמיים ‎ בגן ‎ מאיר ‎ הסמוך.‎ 

האסיפה ‎ דנה ‎ בסיכום ‎ תמציתי ‎ של ‎ הבחירות ‎ לעירייה,‎ 
בפעילות ‎ נציגי ‎ הרשימה ‎ בעירייה; ‎ בעבודתם ‎ של ‎ הסיעה,‎ 
הסיעה ‎ המורחבת ‎ וצוותי ‎ העבודה; ‎ ובתיקון ‎ הכללים‎ 
הארגוניים ‎ בנושאים ‎ שונים.‎ 


דוברת ‎ הרשימה ‎ מסרה, ‎ כי ‎ "ימים ‎ אלו ‎ הם ‎ ימים ‎ קשים ‎ של‎ 
מלחמה ‎ וימים ‎ מורכבים ‎ של ‎ מערכת ‎ בחירות ‎ ארצית. ‎ כינוס‎ 
האסיפה ‎ נבע ‎ מהצורך ‎ של ‎ התנועה ‎ להכיל ‎ בתוכה ‎ את ‎ מאות‎ 
הפעילים ‎ שהצטרפו ‎ בחודשים ‎ האחרונים, ‎ ולהבהיר ‎ את‎ 
הכללים ‎ הארגוניים, ‎ בהכרעה ‎ של ‎ כל ‎ חברי ‎ התנועה, ‎ כדי‎ 
להמשיך ‎ בפרויקט ‎ המאתגר ‎ של ‎ עיר ‎ לכולנו".‎ 

חט״קונים ‎ "באו ‎ את‎ 
המשבר ‎ הגלובלי ‎ לישראל‎ 

סוכנות ‎ הידיעות ‎ הפיננסית ‎ "בלומברג" ‎ הכינה ‎ סקירה‎ 
כלכלית, ‎ המתייחסת ‎ בהרחבה ‎ להשפעת ‎ המשבר ‎ הכלכלי ‎ על‎ 
ישראל, ‎ בה ‎ נטען ‎ כי ‎ טייקוני ‎ הנדל״ן ‎ הישראלים ‎ ייבאו ‎ את‎ 
המשבר ‎ הפיננסי ‎ הגלובלי ‎ לארץ ‎ (הסקירה ‎ המלאה ‎ פורסמה‎ 
ב״דה ‎ מרקר״, ‎ 15.1).‎ 

מהסקירה ‎ עולה, ‎ כי ‎ קרנות ‎ הפנסיה ‎ הישראליות ‎ סייעו ‎ ללב‎ 
לבייב ‎ לרכוש ‎ נדל״ן ‎ במנהטן ‎ ב-2007, ‎ וכעת ‎ הן ‎ משתתפות‎ 
בהפסדיו ‎ בשל ‎ צניחת ‎ ערך ‎ הנכסים. ‎ גם ‎ דלק ‎ נדל״ן ‎ של ‎ יצחק‎ 
תשובה, ‎ שרכשה ‎ נכסים ‎ בבריטניה, ‎ גרמה ‎ לאובדן ‎ של ‎ 20 
מיליארד ‎ שקל ‎ לקרנות ‎ הפנסיה ‎ ולמשקיעים ‎ פרטיים.‎ 

גיל ‎ בארי, ‎ מנהל ‎ איילון ‎ פתרונות ‎ פיננסיים, ‎ אמר ‎ בהקשר‎ 
זה: ‎ "טייקוני ‎ הנדל״ן ‎ ייבאו ‎ את ‎ המשבר ‎ הפיננסי ‎ הגלובלי‎ 
לישראל. ‎ קיים ‎ חשש ‎ גדול, ‎ שחברות ‎ אלו ‎ ידרדרו ‎ למצב ‎ של‎ 
חידלות ‎ פתרון״. ‎ חובן ‎ הכולל ‎ של ‎ 13  חברות ‎ הנדל״ן ‎ הגדולות‎ 
בישראל ‎ הוא ‎ כ-140 ‎ מיליארד ‎ שקל,‎ _ 

מטה ‎ הבחירות ‎ של ‎ חד״ש‎ 

אסיפות ‎ וחוגי ‎ בית‎ 

יום ‎ ה,, ‎ 22  בינואר‎ 

יפו, ‎ בשעה ‎ 21.00, ‎ חוג ‎ בית- ‎ ח״כ ‎ דב ‎ חנין‎ 

שבת, ‎ 24  בינואר‎ 

רמת ‎ אביב, ‎ בשעה ‎ 10.30, ‎ חוג ‎ בית ‎ -  תמר ‎ גוזינסק■‎ 

ונורית ‎ חגיאג'‎ 

מושב ‎ מטע, ‎ בשעה ‎ 11.00, ‎ חוג ‎ בית- ‎ ח״כ ‎ דב ‎ תנין‎ 

ירושלים, ‎ בית ‎ הכרם, ‎ בשעה ‎ 13.30  -ח״כ ‎ דב ‎ תנין‎ 
יום ‎ א,, ‎ 25  בינואר‎ 

מכללת ‎ ספיר, ‎ בשעה ‎ 15.00  -  ח״כדבחנין‎ 

יום ‎ ב,, ‎ 26  בינואר‎ 

חיפה, ‎ אולם ‎ תיאטרון ‎ אל-מידאן, ‎ בשעה ‎ 20.00, ‎ אסיפה‎ 
פומבית ‎ -  ח״כ ‎ מוחמד ‎ ברכה, ‎ ח״כ ‎ דב ‎ תנין,‎ 
עאידה ‎ תומא ‎ ונורית ‎ חגיאג'‎ 

יום ‎ ד,, ‎ 28  בינואר‎ 

רמת-גן, ‎ בשעה ‎ 19.00, ‎ אסיפה ‎ פומבית ‎ במועדון, ‎ רח׳ ‎ זהר ‎ 4 

-  ח״כ ‎ דב ‎ תנין‎ 

כפר ‎ סבא, ‎ בשעה ‎ 20.00, ‎ חוג ‎ בית ‎ ־  עאידה ‎ תומא‎ 


ת״ד ‎ 26205, ‎ ת״א ‎ 61261, ‎ □ל׳ ‎ 6293944-03, ‎ פקס ‎ 6297263-03, ‎ 8.11־111310.01 ‎ @0}111‎ 
אתר ‎ מק״י‎ :  11.§'1.01^131מ.1¥1¥1¥‎ ,  אתר ‎ חד״ש ‎ :  11.§'13811.01>113.¥!¥!¥!‎ 


